《李老峪闻杜鹃呈应奉冯昂霄》
元代·陈孚

三月十九日，客行桑乾坂。杜鹃啼一声，清泪悽以潸。

故园渺何处，万里隔云巘。燕子三见归，我车犹未返。

杜鹃尔何来，吊我万里远。同行二三子，相顾一笑莞。

问我此何鸟，怪我苦悲惋。掉头不复言，日落千山晚。

作者简介：陈孚（1259 — 1309）元代学者。字刚中，号勿庵，浙江临海县太平乡石唐里（今白水洋镇松里）人。至元年间，上《大一统赋》，后讲学于河南上蔡书院，为山长，曾任国史院编修、礼部郎中，官至天台路总管府治中。诗文不事雕琢，纪行诗多描摹风土人情，七言古体诗最出色，著有《观光集》、《交州集》等。